വീ പാർക്ക് കൊല്ലം

ഉപയോഗിക്കാത്ത പൊതു ഇടങ്ങൾ സുസ്ഥിരവും സൗന്ദര്യാത്മകവുമായ സ്ഥലങ്ങളാക്കി മാറ്റുന്നതിനുള്ള സംസ്ഥാനത്തിൻ്റെ ഡിസൈൻ നയത്തിന് കീഴിലുള്ള പൈലറ്റ് പദ്ധതിയാണ് വീ പാർക്ക് (We Park). ഇതിലെ ആദ്യത്തെ പദ്ധതിയാണ് കൊല്ലം എസ്.എൻ. കോളേജിനടുത്ത് റെയിൽവേ ഓവർബ്രിഡ്ജിനു അടിയിലുള്ളത്.https://www.thehindu.com/news/national/kerala/keralas-first-we-park-opens-in-kollam/article69278762.ecehttps://www.keralatourism.org/newsletter/news/2025/tourism-minister-inaugurates-keralas-first-we-park-in-kollam/2311https://www.deshabhimani.com/News/kerala/the-first-wee-park-opened-in-kollam-95065 

വിശദാംശങ്ങൾ
പൊതുമരാമത്ത് വകുപ്പിൻ്റെ ഉടമസ്ഥതയിലുള്ള ഏകദേശം 70 സെൻ്റ് സ്ഥലത്ത് നിർമ്മിച്ച 'വീ പാർക്ക്', വാക്കിംഗ് ട്രാക്കുകൾ, കഫറ്റീരിയ, ബാഡ്മിൻ്റൺ, വോളിബോൾ കോർട്ടുകൾ, ചെസ്സ് ബ്ലോക്ക്, സ്കേറ്റിംഗ് ഏരിയ, ഓപ്പൺ ജിം, യോഗ, മെഡിറ്റേഷൻ സോൺ, ഇവൻ്റ് സ്പേസ്, ടോയ്‌ലറ്റുകൾ, പാർക്കിംഗ് തുടങ്ങിയ സൗകര്യങ്ങൾ ഉൾക്കൊള്ളുന്നു. 2 കോടി രൂപ ചെലവിൽhttps://www.mathrubhumi.com/travel/news/v-park-kollam-opens-1.10385292 കേരള ടൂറിസം ഇൻഫ്രാസ്ട്രക്ചർ ലിമിറ്റഡ് (കെടിഐഎൽ) നടപ്പാക്കിയ പദ്ധതിയുടെ പ്രോജക്ട് മാനേജ്മെൻ്റ് കൺസൾട്ടൻ്റായി ഹാബിറ്റാറ്റ് ടെക്നോളജി ഗ്രൂപ്പുണ്ടായിരുന്നു. പൊതുമരാമത്ത് വകുപ്പ്, ടൂറിസം വകുപ്പ്, കൊല്ലം കോർപ്പറേഷൻ, ഡിടിപിസി, മറ്റ് അനുബന്ധ വകുപ്പുകൾ എന്നിവരടങ്ങുന്ന സംയുക്ത സമിതിയാണ് പാർക്കിൻ്റെ നിലവിലുള്ള അറ്റകുറ്റപ്പണികളും പരിപാലനവും മേൽനോട്ടം വഹിക്കുന്നത്.https://prdlive.kerala.gov.in/news/370834 ഈ പദ്ധതി ആരംഭിച്ചതിലൂടെ, പൊതുമരാമത്ത് - ടൂറിസം മേഖലകളിൽ ഒരു ഡിസൈൻ നയം നടപ്പിലാക്കുന്ന രാജ്യത്തെ ആദ്യത്തെ സംസ്ഥാനമായി കേരളം മാറി. 

അവലംബം

വർഗ്ഗം:കൊല്ലം ജില്ലയിലെ പാർക്കുകൾ